જેનું નિર્વચન ન થઈ શકે તેનું નિર્વચન કરવાની આ ‘નેતિ નેતિ’ (આ નહીં, આ નહીં) પદ્ધતિ ઉપનિષદપ્રણિત છે. જેનું વાણી દ્વારા વર્ણન ન થઈ શકે તેનું આ ‘નેતિ નેતિ’ પદ્ધતિ દ્વારા કથન થાય છે પરંતુ જ્યારે સાક્ષાત વર્ણન કરવાનો પ્રસંગ આવે છે ત્યારે મૌન જ રહેવું પડે છે. તે યુવતિ જેમ મૌન રહી તેમ જ્યારે બ્રહ્મનું નિર્વચન કરવાનો પ્રસંગ આવે તે સમયે મૌન રહેવું જોઈએ. અનિર્વચનીયનું નિર્વચન કરવાનો બીજો ઉપાય પણ શો?